CELEX: 62021CN0587
Language: lv
Date: 2021-09-23 00:00:00
Title: Lieta C-587/21 P: Apelācijas sūdzība, ko 2021. gada 23. septembrī DD iesniedza par Vispārējās tiesas (ceturtā palāta) 2021. gada 14. jūlija spriedumu lietā T-632/19 DD/FRA

24.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 37/8
            
         
      Apelācijas sūdzība, ko 2021. gada 23. septembrī DD iesniedza par Vispārējās tiesas (ceturtā palāta) 2021. gada 14. jūlija spriedumu lietā T-632/19 DD/FRA
      
      (Lieta C-587/21 P)
      (2022/C 37/13)
      Tiesvedības valoda – angļu
      
         Lietas dalībnieki
      
      
         Apelācijas sūdzības iesniedzējs: DD (pārstāve: N. Lorenz, Rechtsanwältin)
      
         Otra lietas dalībniece: Eiropas Savienības Pamattiesību aģentūra
      
         Prasījumi
      
      Apelācijas sūdzības iesniedzēja prasījumi Tiesai ir šādi:
      
                  —
               
               
                  atcelt pārsūdzēto spriedumu kopumā;
               
            
                  —
               
               
                  līdz ar to
                  
                              —
                           
                           
                              atcelt Eiropas Savienības Pamattiesību aģentūras (turpmāk tekstā – “FRA”) direktora 2018. gada 19. novembra lēmumu, ar ko noraidīts apelācijas sūdzības iesniedzēja lūgums, kas iesniegts uz Civildienesta noteikumu 90. panta 1. punkta pamata;
                           
                        
                              —
                           
                           
                              nepieciešamības gadījumā atcelt FRA direktora 201[9]. gada 12. jūnija lēmumu, kas saņemts 201[9]. gada 13. jūnijā un ar ko noraidīta sūdzība, kuru apelācijas sūdzības iesniedzējs, pamatojoties uz Civildienesta noteikumu 90. panta 2. punktu, iesniedzis par minēto 201[8]. gada 19. novembra lēmumu;
                           
                        
                              —
                           
                           
                              piespriest FRA samaksāt apelācijas sūdzības iesniedzējam atlīdzinājumu par viņam nodarīto nemantisko kaitējumu, kas detalizēti aprakstīts šajā apelācijas sūdzībā un pēc ex aequo et bono principa aplēsts 100 000 EUR apmērā;
                           
                        
                              —
                           
                           
                              piespriest FRA atlīdzināt visus tiesāšanās izdevumus.
                           
                        
            
         Pamati un galvenie argumenti
      
      Tiesību kļūda un pierādījumu sagrozīšana faktu izklāstā.
      Tiesību kļūda un tiesiskās drošības principa neievērošana saistībā ar pirmo pamatu par prettiesiskumu.
      Tiesību kļūda, res judicata principa neievērošana, nepietiekams pamatojums, viena no apelācijas sūdzības iesniedzēja prasījumiem neizskatīšana, pierādījumu sagrozīšana saistībā ar otro pamatu par prettiesiskumu.
      Tiesību kļūda, acīmredzama kļūda vērtējumā un nepietiekams pamatojums saistībā ar trešo pamatu par prettiesiskumu.
      Tiesību kļūda, pierādījumu sagrozīšana, acīmredzama kļūda vērtējumā, apgalvota Vispārējās tiesas rīcība ultra vires un ultra petita, apgalvojums, ka Vispārējā tiesa ir kļūdījusies, noraidīdama apelācijas sūdzības iesniedzēja ierosinājumu pēc pieprasījuma iesniegt lietai būtisku dokumentu, un nepietiekams pamatojums saistībā ar ceturto pamatu par prettiesiskumu.
      Tiesību kļūda, nepietiekams pamatojums, nepareiza faktu juridiskā kvalifikācija, pierādījumu sagrozīšana un acīmredzama kļūda vērtējumā saistībā ar piekto pamatu par prettiesiskumu.
      Tiesību kļūda, pierādījumu sagrozīšana, viena no apelācijas sūdzības iesniedzēja prasījumiem neizskatīšana, nepareiza juridiskā kvalifikācija, apgalvota Vispārējās tiesas rīcība ultra petita, apgalvojums, ka Vispārējā tiesa ir kļūdījusies, noraidīdama apelācijas sūdzības iesniedzēja lūgumu pieprasīt lietai būtiska dokumenta iesniegšanu, nepietiekama prasības un apelācijas sūdzības iesniedzēja apgalvojuma par vardarbību izskatīšana saistībā ar sesto pamatu par prettiesiskumu.
      Tiesību kļūda saistībā ar apgalvoto faktisko kaitējumu un cēloņsakarību.